MT
C 408/20
Il-Ġurnal Uffiċjali tal-Unjoni Ewropea
24.10.2022
Sentenza tal-Qorti tal-Ġustizzja (It-Tmien Awla) tal-1 ta’ Awwissu 2022 (talba għal deċiżjoni preliminari tal-Corte d’appello di Venezia – l-Italja) – Agecontrol SpA vs ZR, Lidl Italia Srl (Kawża C-319/21) (1) (Rinviju għal deċiżjoni preliminari – Agrikoltura – Organizzazzjoni komuni tas-swieq – Regolament (KE) Nru 1234/2007 – Frott u ħaxix frisk f’imballaġġ – Regolament ta’ Implimentazzjoni (UE) Nru 543/2011 – Verifika tal-konformità – Trasport lejn post tal-bejgħ li jappartjeni lill-istess kumpannija ta’ kummerċjalizzazzjoni – Dokument ta’ akkumpanjament – Indikazzjoni tal-pajjiż ta’ oriġini) (2022/C 408/22) Lingwa tal-kawża: it-Taljan Qorti tar-rinviju Corte d’appello di Venezia
Partijiet fil-kawża prinċipali Rikorrent: Agecontrol SpA Konvenuti: ZR, Lidl Italia Srl
Dispożittiv L-Artikolu 5(4) tar-Regolament ta’ Implimentazzjoni tal-Kummissjoni (UE) Nru 543/2011 tas-7 ta’ Ġunju 2011 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1234/2007 għas-setturi tal-frott u l-ħaxix u tal-frott u l-ħaxix ipproċessat, moqri fid-dawl tal-Artikolu 8 ta’ dan ir-regolament u tal-Artikoli 113 u 113a tar-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Regolament dwar OKS Unika), kif emendat bir-Regolament tal-Kunsill (KE) Nru 361/2008 tal-14 ta’ April 2008, għandu jiġi interpretat fis-sens li l-verifika tal-konformità mal-istandards ta’ kummerċjalizzazzjoni ta’ prodotti li jaqgħu taħt is-settur tal-frott u tal-ħaxix ma teżiġix li d-detentur ta’ dawn il-prodotti joħroġ dokument ta’ akkumpanjament.
Madankollu, meta dan id-detentur joħroġ tali dokument, huwa għandu, fl-istadji kollha tal-kummerċjalizzazzjoni tal-imsemmija prodotti, isemmi l-isem u l-pajjiż ta’ oriġini tal-istess prodotti, indipendentement mill-fatt li d-dettalji tat-tagħrif esterni meħtieġa mir-Regolament ta’ Implimentazzjoni Nru 543/2011 ikunu diġà jidhru b’mod viżibbli u li ma jitħassarx fuq naħa waħda tal-imballaġġi tagħhom, fuq avviż imqiegħed b’mod viżibbli ġewwa l-mezz ta’ trasport li bih jiġu ttrasportati kif ukoll fuq il-fatturi maħruġa mill-fornitur ta’ dawn il-prodotti.
(1)
ĠU C 310, 2.8.2021.
Sentenza tal-Qorti tal-Ġustizzja (Id-Disa’ Awla) tat-8 ta’ Settembru 2022 (talba għal deċiżjoni preliminari tal-Finanzgericht Hamburg – il-Ġermanja) – R.T. vs Hauptzollamt Hamburg (Kawża C-368/21) (1) (Rinviju għal deċiżjoni preliminari – Unjoni doganali – Kodiċi Doganali tal-Unjoni – Regolament (UE) Nru 952/2013 – Post ta’ tnissil tad-dejn doganali – Taxxa fuq il-valur miżjud (VAT) – Dirttiva 2006/112/KE – Artikolu 30 – Artikolu 60 – Artikolu 71(1) – Fatt taxxabbli u eżiġibbiltà tal-VAT fuq l-importazzjoni – Post ta’ tnissil tad-dejn fiskali – Konstatazzjoni tan-nuqqas ta’ osservanza ta’ obbligu impost mil-leġiżlazzjoni doganali tal-Unjoni – Determinazzjoni tal-post ta’ importazzjoni tal-oġġetti – Mezz ta’ trasport irreġistrat f’pajjiż terz u introdott fl-Unjoni Ewropea bi ksur tal-leġiżlazzjoni doganali) (2022/C 408/23) Lingwa tal-kawża: il-Ġermaniż Qorti tar-rinviju Finanzgericht Hamburg